Vermiste "stout" seun dood aangetref | Maroela Media
"Tebogo Ngomane, 'n graad 10-leerling aan die Sekondêre Skool Sibukosethu, het verdwyn nadat hy van 'n skooluitstappie op 30 Augustus teruggekeer het," het brig. Selvy Mohlala, woordvoerder van die polisie, gesê. "Die seun was deel van 'n groep skoliere wat hulle wangedra het op 'n bus."
Die skoliere het glo 'n uitstappie na Mamelodi gehad. Van die seuns was glo onder die invloed van alkohol en die busbestuurder kon hulle nie onder beheer bring nie.
Mohlala het verduidelik die busbestuurder het, in 'n desperate poging om die seuns te beheer, 'n polisievoertuig se aandag getrek en die beamptes gevra om met die seuns te praat. "Toe die bus gestop het en die seuns begin afklim, het Ngomane weggehardloop. Die mense het hom gesoek, maar hulle kon hom nie opspoor nie."
Die tiener se liggaam is Donderdag deur 'n soekgeselskap naby die N4 in Middelburg opgespoor.
'n Nadoodse ondersoek sal gedoen word.
Nou watse uitstappie was dit? Na 'n shebeen! Bou 'n nasie!!
Stem, bou 'n nasie…. ???Ons loop in 'n groot lug leegte in met hierdie toekomstige heersers. En niemand in die regte poste in die regering doen iets om ons land te beskerm teen die groot val nie.
Marisa · 5 jaar gelede
16 jaar oud en hulle drink al so … ek gee op, regtigwaar. Waar het hul die alkohol gekry en as dit 'n skooluitstappie was waar was die onnies/toesighouers om toe te sien dat sulke dinge nie gebeur nie, hoe drink hulle sonder dat toesighouers nie weet nie? Of het hul dalk saamgedrink?? Jammer, maar dis maar hoe mens se gedagtes deesdae dwaal as mens die tipe van goed lees…